Selger kan etter forbrukerkjøpsloven holde varen tilbake, kreve at avtalen blir oppfylt, heve avtalen eller kreve erstatning fra kjøper. Dette gjelder dersom kjøper ikke betaler eller oppfyller kravene etter avtalen eller loven og dette ikke skyldes forhold på selgers side. Er betalingen forsinket kan selger etter omstendighetene kreve renter, inkassogebyr eller et rimelig gebyr dersom varen ikke er betalt og hentet på hentested.  Oppfyllelse Selger kan fastholde kjøpet og kreve at kjøperen betaler varens kjøpesum. Selger taper kravet dersom han/hun venter urimelig lenge med å fremme kravet og varen ikke er levert til kjøper.  Heving Foreligger det vesentlig betalingsmislighold eller annet vesentlig mislighold hos kjøperen, kan selger velge å heve avtalen. Er hele kjøpesummen betalt kan selger derimot ikke heve kjøpet.  Setter selger en rimelig tilleggsfrist for oppfyllelse, men kjøper ikke betaler innen den utvidede fristen, kan selger velge å heve avtalen.  Renter ved forsinket betaling/inkassogebyr Selger kan kreve renter av kjøpesummen etter forsinkelsesrenteloven dersom kjøperen ikke betaler kjøpesummen som kommer frem i avtalen. Om kjøper ikke betaler kan kravet, etter forutgående varsel, bli sendt til inkasso. Kjøper kan da etter inkassoloven bli holdt ansvarlig for gebyr. Gebyr ved uavhentede ikke-forskuddsbetalte varer Selger kan belaste kjøper med et gebyr dersom kjøper ikke henter ubetalte varer. Gebyret skal ikke dekke mer enn selgerens faktiske utlegg for å levere varen til kjøper. Gebyr som dette kan ikke belastes mindreårige kjøpere under 18 år.